CELEX: 62015TN0209
Language: fi
Date: 2015-04-23 00:00:00
Title: Asia T-209/15: Kanne 23.4.2015 – Gmina Kosakowo v. komissio

22.6.2015   
            
            
               FI
            
            
               Euroopan unionin virallinen lehti
            
            
               C 205/37
            
         Kanne 23.4.2015 – Gmina Kosakowo v. komissio
   (Asia T-209/15)
   (2015/C 205/50)
   Oikeudenkäyntikieli: puola
   
      Asianosaiset
   
   
      Kantaja: Gmina Kosakowo (Kosakowo, Puola) (edustaja: asianajaja M. Leśny)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Euroopan komission 26.2.2015 toimenpiteestä SA.35388 (2013/C) (ex 2013/NN ja ex 2012/N) tekemän päätöksen 2 artiklan 1 ja 2 kohdan,
            
         
               —
            
            
               kumoamaan Euroopan komission 26.2.2015 toimenpiteestä SA.35388 (2013/C) (ex 2013/NN ja ex 2012/N) tekemän päätöksen 3 artiklan 1, 2, 3 ja 4 kohdan,
            
         
               —
            
            
               kumoamaan Euroopan komission 26.2.2015 toimenpiteestä SA.35388 (2013/C) (ex 2013/NN ja ex 2012/N) tekemän päätöksen 4 artiklan 1 ja 2 kohdan,
            
         
               —
            
            
               vastaaja on velvoitettava korvaamaan oikeudenkäyntikulut, kantajan oikeudenkäyntiedustajan kulut mukaan lukien.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa viiteen kanneperusteeseen.
   
               1)
            
            
               Ensimmäinen kanneperuste
               
                           —
                        
                        
                           Riidanalaisen päätöksen perustana olleen tosiasiallisen tilanteen virheellinen toteaminen.
                        
                     
         
               2)
            
            
               Toinen kanneperuste
               
                           —
                        
                        
                           SEUT 107 artiklan 1 kohdan rikkominen sillä perusteella, että on perusteettomasti oletettu, että Gmina Kosakowo (Kosokowon kunta) on myöntänyt julkista tukea mainitun määräyksen vastaisesti, vaikka se, että Port Lotniczy Gdynia – Kosakowo sp. z o.o. -nimisen yrityksen (Gdynia – Kosakowon lentokenttä) osuudet ovat siirtyneet kunnalle oli maanvuokrasopimukseen liittyvä vastike; Euroopan komissio on virheellisesti käyttänyt yksityinen sijoittaja -arviointiperustetta sekä perusteettomasti todennut, että julkisen tuen myöntäminen Port Lotniczy Gdynia – Kosakowo sp. z o.o:lle vääristää kilpailua tai uhkaa vääristää kilpailua ja vaikuttaa jäsenvaltioiden väliseen kauppaan.
                        
                     
         
               3)
            
            
               Kolmas kanneperuste
               
                           —
                        
                        
                           SEUT 107 artiklan 3 kohdan a ja c alakohdan rikkominen sillä perusteella, että on todettu, että investoinnin toteuttamista ei voida perustella aluekehityksellä eikä se ole oikeassa suhteessa haittoihin, joita sillä on tarkoitus korjata, ja että PL GK:lle myönnetty tuki ei ole sovitettavissa yhteen sisämarkkinoiden toimintaedellytysten kanssa.
                        
                     
         
               4)
            
            
               Neljäs kanneperuste
               
                           —
                        
                        
                           SEUT 108 artiklan 2 kohdan ensimmäisen alakohdan rikkominen sillä perusteella, että Euroopan komissio on väärinkäyttänyt sille annettua toimivaltaa etenkin sen vuoksi, että se ei ole hahmottanut kantajan toimintaa ja on luokitellut sen virheellisesti, se on luokitellut tukitoimenpiteet virheellisesti, se ei ole suorittanut lain edellyttämää analyysiä niin kutsutun ”yksityinen sijoittaja -arviointiperusteen” osalta arvioidessaan Gdynia – Kosokowon lentokentän rakennushanketta ja se on arvioinut paikallisten ja alueellisten puolalaisten lentokenttien markkinat virheellisesti ja epätäydellisesti.
                        
                     
         
               5)
            
            
               Viides kanneperuste
               
                           —
                        
                        
                           Menettelymääräysten rikkominen: SEUT 107 artiklan 1 kohdan ja Euroopan unionin toiminnasta tehdyn sopimuksen 108 artiklan soveltamista koskevista yksityiskohtaisista säännöistä annetun neuvoston asetuksen (EY) N:o 659/1999 (EYVL L 83, 27.3.1999, s. 1) 5 artiklan 1 kohdan rikkominen sillä perusteella, että arvioinnissa on oikeudellisesti virheellisesti käytetty ”yksityinen sijoittaja -arviointiperustetta”; SEUT 296 artiklan 2 kohtaa on rikottu sen vuoksi, että riidanalaista päätöstä ei ole perusteltu riittävästi; hyvän hallinnon periaatetta on rikottu, yhdenvertaisuutta lain edessä koskevaa periaatetta on rikottu; lisäksi on rikottu oikeusvarmuuden periaatetta.